·5F-MDMB-PINACA este un canabinoid sintetic. Acesta prezintă efecte similare cu THC, care este responsabil de principalele efecte psihoactive ale canabisului, dar are un grad sporit de toxicitate care pune viața în pericol. Efectele puternice ale substanței 5F-MDMB-PINACA și conținutul mare și variabil al acesteia în amestecurile pentru fumat prezintă un risc ridicat de otrăvire.

având în vedere avizul Parlamentului European,

întrucât:

(1)În cadrul unei sesiuni speciale a Comitetului științific extins al Observatorului European pentru Droguri și Toxicomanie (OEDT), a fost elaborat, în conformitate cu articolul 6 din Decizia 2005/387/JAI, un raport de evaluare a riscurilor noii substanțe psihoactive metil 2-{[1-(5-fluoropentil)-1H-indazol-3-carbonil]amino}-3,3-dimetilbutanoat (5F-MDMB-PINACA), care a fost transmis ulterior Comisiei și Consiliului la 14 noiembrie 2017.

(2)5F-MDMB-PINACA este un canabinoid sintetic. Acesta prezintă efecte similare cu THC, care este responsabil de principalele efecte psihoactive ale canabisului, dar are un grad sporit de toxicitate care pune viața în pericol. Efectele puternice ale substanței 5F-MDMB-PINACA și conținutul mare și variabil al acesteia în amestecurile pentru fumat prezintă un risc ridicat de otrăvire.

(3)Substanța 5F-MDMB-PINACA este disponibilă în Uniune cel puțin din septembrie 2014 și a fost detectată în 25 de state membre. Din cauza naturii 5F-MDMB-PINACA, este probabil ca numărul cazurilor detectate să fie subraportat, întrucât nu se efectuează în mod sistematic verificări pentru detectarea acestei substanțe. În majoritatea cazurilor, substanța a fost confiscată sub formă de material solid și pudră vegetale, dar, chiar dacă într-o măsură mai mică, și sub formă lichidă, de sugativă și sub alte forme fizice nespecificate. În Uniunea Europeană au fost efectuate peste 1 770 de confiscări de produse din material vegetal.

(4)Două state membre au raportat 28 de decese asociate substanței 5F-MDMB-PINACA. În cel puțin 20 de cazuri de deces, 5F-MDMB-PINACA a fost cauza decesului sau este probabil să fi contribuit la acesta. În plus, două state membre au raportat 35 de cazuri de intoxicație acută neletală asociată cu 5F-MDMB-PINACA. Din cauza naturii 5F-MDMB-PINACA, atât intoxicațiile neletale, cât și decesele sunt susceptibile de a fi detectate și raportate insuficient.

(5)Nu există informații specifice cu privire la implicarea grupurilor de criminalitate organizată în producția, distribuția (traficul) și furnizarea substanței 5F-MDMB-PINACA în Uniune. Datele disponibile sugerează că 5F-MDMB-PINACA este produsă de societăți din industria chimică din China.

(6)5F-MDMB-PINACA este vândută, în general, în cantități mici, dar și cu ridicata, sub formă de amestecuri pentru fumat și sub formă de pulbere prezentate ca fiind droguri legale (legal high) în magazine specializate (head shops), precum și pe internet, ca înlocuitor „legal” al canabisului. De asemenea, aceasta poate fi vândută direct pe piața drogurilor ilegale. Deoarece pe aceste produse sunt rareori precizate ingredientele, majoritatea utilizatorilor nu sunt conștienți că utilizează canabinoizi sintetici în general și 5F-MDMB-PINACA în particular.

(7)5F-MDMB-PINACA nu are utilizări recunoscute în domeniul medicinii umane sau veterinare în Uniune și, din câte se pare, nici în alte țări. Nu există indicii că 5F­MDMB-PINACA poate fi utilizată în alt scop decât ca etalon analitic de referință și în cercetarea științifică.

(8)Raportul de evaluare a riscurilor arată că prin continuarea cercetării s-ar putea răspunde la multe dintre întrebările legate de 5F-MDMB-PINACA care apar ca urmare a lipsei de date cu privire la riscurile la adresa sănătății individuale, a sănătății publice și a societății. Cu toate acestea, dovezile și informațiile disponibile privind riscurile pentru sănătate și societate pe care substanța le implică oferă motive suficiente pentru a supune 5F-MDMB-PINACA unor măsuri de control în întreaga Uniune.

(9)5F-MDMB-PINACA nu se regăsește pe lista substanțelor controlate în temeiul Convenției unice a Organizației Națiunilor Unite din 1961 privind substanțele stupefiante sau al Convenției Organizației Națiunilor Unite din 1971 privind substanțele psihotrope. Substanța este în prezent în curs de evaluare de către sistemul Organizației Națiunilor Unite și a fost examinată în cadrul celei de a 39-a reuniuni a Comitetului de experți privind dependența de droguri (Expert Committee on Drug Dependence - ECDD) al OMS, care a avut loc în perioada 6-10 noiembrie 2017 la Geneva. Acest lucru nu exclude posibilitatea ca Uniunea să ia decizia de a supune substanța menționată unor măsuri de control.

(10)Întrucât 14 state membre controlează 5F-MDMB-PINACA în temeiul legislației lor naționale în materie de control al drogurilor, iar patru state membre controlează 5F­MDMB-PINACA în temeiul altei legislații, supunerea acestei substanțe unor măsuri de control în întreaga Uniune ar contribui la evitarea apariției unor obstacole în cooperarea transfrontalieră în domeniul aplicării legii și în cel judiciar și la protecția împotriva eventualelor riscuri generate de disponibilitatea și consumul acestei substanțe.

(11)Decizia 2005/387/JAI conferă Consiliului competențe de executare cu scopul de a asigura, la nivelul Uniunii, un răspuns rapid și bazat pe cunoștințe de specialitate în cazul apariției unor noi substanțe psihoactive detectate și raportate de statele membre, prin supunerea substanțelor respective unor măsuri de control în întreaga Uniune. Având în vedere că au fost respectate condițiile și procedura pentru începerea exercitării unor astfel de competențe de executare, ar trebui adoptată o decizie de punere în aplicare pentru a supune substanța 5F-MDMB-PINACA unor măsuri de control în întreaga Uniune.

(12)Danemarcei îi revin obligații în temeiul Deciziei 2005/387/JAI și, prin urmare, participă la adoptarea și aplicarea prezentei decizii.

(13)Irlandei îi revin obligații în temeiul Deciziei 2005/387/JAI și, prin urmare, participă la adoptarea și aplicarea prezentei decizii.

(14)Regatul Unit nu are obligații în temeiul Deciziei 2005/387/JAI și, prin urmare, nu participă la adoptarea și aplicarea prezentei decizii, nu are obligații în temeiul acesteia și aceasta nu i se aplică,

ADOPTĂ PREZENTA DECIZIE:

Articolul 1

Noua substanță psihoactivă metil 2-{[1-(5-fluoropentil)-1H-indazol-3-carbonil]amino}-3,3-dimetilbutanoat (5F-MDMB-PINACA) este supusă unor măsuri de control în întreaga Uniune.

Articolul 2